Kivonat a hatályos HÉSZ-ből:
40.72 Különleges gazdaságfejlesztés övezet
43/C. § (1) A „Kb-gf” jelű különleges gazdaságfejlesztés terület övezetében elhelyezhetők
a) a megújuló energiaforrások hasznosításának céljára szolgáló építmények,
b) gazdasági célú ipari, energiaszolgáltatási, településgazdálkodási építmények, raktárak, ehhez kapcsolódó irodaépület, oktatási épület, valamint szolgálati lakás.
(2) Az (1) bekezdés szerinti övezetben önálló lakóépület nem helyezhető el. A gazdasági tevékenységi célú épületen belül alakítható ki egy szolgálati lakás.
(3) A „Kb-gf” jelű különleges gazdaságfejlesztés terület övezet építési használatának megengedett felső határértékei és telekalakítási szabályai:
a) Kialakítható legkisebb telekszélesség és terület: 50m, 10 000 m2
b) Beépíthető legkisebb telek területe: 10 000 m2
c) Beépítési mód: Szabadon álló
d) Megengedett legnagyobb beépítettség: 10 %
e) A megengedett legnagyobb beépítési magasság: Épületmagasság 10,5 m
f) Oldalkert legkisebb mértéke: 5,0 m
g) Kialakítható legkisebb zöldterület mértéke: 30 %

A HÉSZ-ünkben már van egy ilyen övezet, ilyet kellene kialakítani a 20 ha-os mezőgazdasági területből is. A naperőmű telep csak az előzetes felvetések miatt van kihangsúlyozva az előterjesztésben, természetesen ott mást is lehet telepíteni (ami a fenti HÉSZ kivonatban van).
A tervezés célja, hogy mezőgazdasági területből kikerüljön a telek, mert csak így lehet pl. naperőművet létrehozni rajta.

